356 A MAGYAR TUD. TÁRSASÁG ÉRTEKEZÉSEI. 
tozását a kitűzött határidőre nem teljesítené , feljogosítva legyenek arra , 
hogy ezen határidőtől számítandó tizenötödik napnak elmúlta után egy 
szolgabirót magok mellé vévén, azt a vármegyének kiküldő levele mellett 
rajta kétszeresen megvehessék. — 4) Hogy az adó beszedésében vagy ke- 
zelésében hanyag adószedő a kamara által alkalmas szerrel elégtételre szo- 
rittassék; azok pedig, kik az adószedőnek tudta nélkül kezöket a királyi jö- 
vedelmekre vetni, vagy a beszedést akadályozni merészlenék , háromszor 
annyit adásban marasztaltassanak. 
A 44-dik ágazat, melyben a rendek Illésházy István özvegyét és 
más néhány, névszerint elősorolt hazafiakat a zavarok alatti bevételekre 
nézve a bécsi békekötésnek erejénél fogvást minden számadás alól fölmen- 
tendőknek vélik. 
A 49—52-dik ágazat, melyekben: 1) Elósoroltatik, mely várhoz 
mely vármegyék, helységek vagy járások legyenek kötelesek ingyenes 
munkákat tenni. — 2) Kijelentetik, hogy ezen munkákhoz a tulajdon vá- 
rakkal bíró főpapoknak és országnagyoknak , valamint a királynak és sza- 
bad városoknak jószágaik is kötelesek. — 3) Rendeltetik , hogy a nádor 
mind a múlt , mind a jövő évekbeni munkákról magának számot adasson, 
azoknak a kapitányok és alispánok általi hűséges kezelésére felvigyázzon , 
s azokat, kik a kezelésben csalárdságot elkövetnének , vagy azokat magok 
hasznára fordítanák, az 1563 : 23-dik törvénycikk szerint büntesse. — 4) 
Határoztatik: hogy ezen munkákat azon távul fekvő vármegyék , melyek 
pénzeni megváltás gyakorlatában vannak, egy kaput másfél magyar forint- 
tal számítva megválthassák , a közel fekvők pedig 12 napra minden kapu- 
tól egy munkást , s minden négy kaputól egy szekeret küldjenek , és ha ki 
az ingyenes munkabeli kötelességét elhanyagolná vagy teljesíteni vonakod- 
nék, azt az alispán a kapitánynak felszólítására, háromszoros váltságbér- 
ben marasztalja, és abból ?, a határszélnek javára, /, pedig az eljáró alis- 
pánra szálljon. 
Az 53-ik ágazat, melyben a király ugyan kéretik: hogy Somoskőó, 
Diósgyőr, Buják és Csábrág várakat gyalog őrsereggel láttassa el; a vá- 
rak birtokosainak pedig kötelességül tétetik, hogy azon őrsereg mellett ók 
is katonákat tartsanak, 
Az 54-dik ágazat, mely szükségesnek állítván, hogy ő felsége a 
győri erósség mellett elfolyó Duna mentének vizsgálatára alkalmas bizto- 
sokat rendeljen, azt határozza: hogy ezen biztosok munkálatának bevég- 
